Συζήτηση προτύπου:Εικασία

message: :Μεταφορά από ΒΠ:Αγορά/Αρχείο 2018/Φεβρουάριος#Νέο πρότυπο
Μπορεί κάποιος χρήστης με εμπειρία να ελέγξει τον κώδικα αυτού του προτύπου που δημιούργησα και να προβεί στις όποιες απαραίτητες αλλαγές-προσθήκες; Αν επίσης έχετε κάποια άλλη παρατήρηση είμαι ανοιχτός. Esslet (συζήτηση) 22:16, 5 Φεβρουαρίου 2018 (UTC)
replies: text: Esslet η παρατήρησή μου είναι πως στο ΒΠ:ΟΧΙ#ΠΥΘΙΑ, αναφέρεται πως: «Ως εξαίρεση όμως, ακόμη και λήμματα με υπερβολικές εικασίες για γεγονότα που πρόκειται ή δεν πρόκειται να συμβούν μπορεί να αρμόζουν στην Βικιπαίδεια, όταν η κάλυψη από αξιόπιστες τρίτες πηγές είναι επαρκής. Για παράδειγμα, το λήμμα Τελική μοίρα του σύμπαντος είναι κατάλληλο, μιας και το θέμα του καλύπτεται από πλήθος αξιόπιστων πηγών.» Εγώ λοιπόν αντιλαμβάνομαι πως η ΒΠ μπορεί να έχει παρατραβηγμένες εικασίες, αρκεί αυτές να είναι εγκυκλοπαιδικές, υπό την έννοια της αναφοράς των εικασιών αυτών από πλήθος τριτογενών αξιόπιστων πηγών. Το αν μπορεί να τεκμηριωθεί αν θα συμβεί ή όχι μια εικασία, δεν αφορά τόσο την ύπαρξη του λήμματος. Οι πληροφορίες σαφώς και πρέπει να είναι επαληθεύσιμες, αλλά εδώ δεν εννοείται να είναι επαληθεύσιμο αν θα συμβούν ή όχι, αλλά να είναι επαληθεύσιμες οι πληροφορίες που αναφέρονται στο λήμμα, όποιες και αν είναι αυτές. Επομένως, το πρότυπο θα πρέπει να λέει είτε ότι α) το λήμμα αναφέρεται σε μια εικασία που δεν είναι εγκυκλοπαιδική, όπως π.χ. ότι σε 7.000.000.000 μέρες από σήμερα θα βρέχει, και είναι μη εγκυκλοπαιδική όχι γιατί δεν μπορεί να τεκμηριωθεί αν θα βρέχει ή όχι, αλλά γιατί κανείς δεν δίνει βάρος σε αυτήν την εικασία, ή β) το λήμμα αναφέρεται σε μια εικασία παρατραβηγμένη, που όμως έχει αναφερθεί επανειλημμένα σε αυτήν πλήθος αξιόπιστων πηγών, όπως το θέμα Τελική μοίρα του σύμπαντος, αλλά μέσα στο λήμμα αναφέρονται ατεκμηρίωτοι, μη επαληθεύσιμοι, ισχυρισμοί, όπως ότι το σύμπαν θα τελειώσει με κάποιο συγκεκριμένο τρόπο. Επομένως, θεωρώ ότι το πρότυπο όπως είναι τώρα, δεν θα έπρεπε να υπάρχει, αλλά να αλλάξει καλύπτοντας μια από τις 2 περιπτώσεις. Πάντα φιλικά! ~~ ∫uℂρЭ ℝ0υĜe 14:52, 7 Φεβρουαρίου 2018 (UTC)
replies: text: :SucreRouge καλησπέρα και σε ευχαριστώ για το σχόλιό σου, νομίζω μάλιστα ότι δεν έτυχε να συνομιλήσουμε ξανά! Λοιπόν αρχικά πριν οτιδήποτε άλλο να πω ότι το πρότυπο αποτελεί μετάφραση του αγγλικού :en:Template:Speculation, με τις ίδιες εσωτερικές συνδέσεις στις αντίστοιχες ελληνικές οδηγίες στην ΒΠ. Άρα αυτό και μόνο νομίζω ότι μας επιτρέπει να το κρατήσουμε και εδώ, αν βέβαια δεν υπάρχει κάποια διαφοροποίηση στο ζήτημα αυτό της ελληνικής πολιτικής. Αυτά σε ό,τι αφορά γενικότερα την ανάγκη για ένα τέτοιο πρότυπο που να περιλαμβάνει τις 3 αυτές σημαντικές οδηγίες.

text: :Πιάνοντας τώρα τις παρατηρήσεις σου, αυτές τις βρίσκω ολόσωστες και με εξαιρετικά παραδείγματα. Απλά πρέπει να σκεφτούμε ότι, σε κάθε περίπτωση, η χρήση του προτύπου έχει τη μεγαλύτερη σημασία, δηλαδή το πότε και σε ποια λήμματα με εικασίες θα τοποθετηθεί. Προφανώς, για πρακτικούς λόγους, ένα τέτοιο πρότυπο-σήμανση πρέπει να είναι όσο γίνεται συνοπτικό και δεν είναι δυνατό νομίζω να αναφέρονται στο κείμενό του όλες οι υπο-περιπτώσεις/εξαιρέσεις/διευκρινήσεις. Γι'αυτό γίνεται άλλωστε παραπομπή και στις αντίστοιχες αναλυτικές πολιτικές με συνδέσμους μέσα σε αυτό. Το πρότυπο στα αγγλικά που παρέθεσα παραπάνω τον σύνδεσμο τοποθετεί μάλιστα τα σημασμένα με αυτό λήμματα στην κρυφή κατηγορία :en:Category:Articles containing predictions or speculation, μπορείς αν θες να την δεις και αυτή για να καταλάβεις στο περίπου ποια λήμματα αφορά και με ποιο περιεχόμενο.

text: :Παρόλαυτα, εάν ακόμη θεωρείς ότι δεν μπορεί να σταθεί στην παρούσα μορφή, προσωπικά είμαι όπως πάντα απόλυτα ανοιχτός να ακούσω όποια πρόταση έχεις για αλλαγή του, είτε μικρή είτε ριζική. Esslet (συζήτηση) 18:11, 7 Φεβρουαρίου 2018 (UTC)
replies: text: ::Δεν έτυχε Esslet να σμίξουν οι δρόμοι μας νωρίτερα! Αρχικά μετέφερα την συζήτηση όπου και αρμόζει, ώστε να αποσυμφορίζεται η Αγορά. Τώρα όσον αφορά το πρότυπο, από ότι καταλαβαίνω το πρότυπο τοποθετείται σε λήμματα όπου υπάρχουν ισχυρισμοί που αποτελούν εικασίες και δεν τοποθετείται σε λήμματα που κατ' αρχήν αποτελούν εικασίες όπως η Τελική μοίρα του σύμπαντος και είναι εγκυκλοπαιδικές ως θέματα. Αυτό πρέπει νομίζω να γίνει στην διατύπωση του προτύπου. Επίσης το πρότυπο πρέπει να τοποθετεί τις σελίδες σε κατηγορία με άλλη ονομασία, δες την αλλαγή μου, καθώς η πρωτότυπη έρευνα καλύπτει ναι μεν θεωρητικά ένα φάσμα λημμάτων, όμως κάποια λήμματα μπορεί να περιέχουν πρωτότυπη έρευνα, όχι όμως εικασίες, ενώ άλλα εικασίες, όχι όμως πρωτότυπη έρευνα. Προχώρησα σε ορισμένες αλλαγές και είμαι ανοιχτός στην κριτική σου.~~ ∫uℂρЭ ℝ0υĜe 16:34, 8 Φεβρουαρίου 2018 (UTC)
replies: text: :::Λοιπόν προσωπικά δεν έχω καμία αντίρρηση με τις αλλαγές σου αγαπητέ SucreRouge, εκτός ίσως μόνο από την τελευταία. Νομίζω ότι η φράση "που ίσως να μην συμβούν" είναι ζωτική για να δέσει την τελευταία πρόταση του προτύπου "...περιγραφές μελλοντικών γεγονότων..." με τις υπόλοιπες και την ουσία του ίδιου του προτύπου, την εικασία. Πέραν αυτού, μάλιστα, αν αφαιρεθεί η συγεκριμένη φράση αυτόματα μπαίνει η τελευταία πρόταση αυτή του προτύπου στα χωράφια του προτύπου:Μέλλον. Δηλαδή: "Το λήμμα πιθανόν περιλαμβάνει [...] περιγραφές μελλοντικών γεγονότων"(Πρότυπο Εικασία) = "το λήμμα περιέχει πληροφορίες σχετικά με ένα μελλοντικό γεγονός" (Πρότυπο Μέλλον). Άσε που οι περιγραφές μελλοντικών γεγονότων όπως αναφέρεται σκέτο τώρα δεν είναι απαραίτητα μη εγκυκλοπαιδικές εάν στηρίζονται σε συγκεκριμένες σοβαρές πηγές ανάλογα με το θέμα κάθε φορά (όπως τονίζεις και εσύ πιο πάνω), ενώ η μικρή φράση "που ίσως να μην συμβούν" αμέσως προσδίδει τον χαρακτήρα εικασίας στην περιγραφή του γεγονότος αυτού, προειδοποιεί τον αναγνώστη και διευκρινίζει περαιτέρω σε ποια λήμματα πρέπει να τοποθετείται. Με βάση αυτά αναμένω την απάντηση σου και αν δεν έχεις κάποια περαιτέρω αντίρρηση θα προτιμούσα να επαναφέρουμε αυτή τη φράση. Esslet (συζήτηση) 20:29, 8 Φεβρουαρίου 2018 (UTC)

text: :::Σχετικά, δε, με τις κατηγορίες έχεις απόλυτο δίκιο! Απλά για να δημιουργήσω το πρότυπο αντέγραψα αυτούσιο τον κώδικα από το Πρότυπο:Πρωτότυπη έρευνα αν θυμάμαι καλά και τον άλλαξα, επειδή δεν ήξερα πώς να το δημιουργήσω από το μηδέν, οπότε έμεινε και η κατηγορία .Δεν ξέρω επίσης πώς να δημιουργήσω κρυμμένη κατηγορία... Esslet (συζήτηση) 20:33, 8 Φεβρουαρίου 2018 (UTC)
replies: text: ::::Esslet, αντιλαμβάνομαι τον συλλογισμό σου και έχεις δίκιο πως ύστερα μπαίνουμε στα χωράφια του Πρότυπο:Μέλλον, το οποίο και μου διέφευγε. Να προβείς στην επαναφορά της τελευταίας επεξεργασίας μου λοιπόν και νομίζω πως το πρότυπο είναι μια χαρά. Το θέμα είναι τώρα να χρησιμοποιηθεί και στα κατάλληλα λήμματα! Πάντα φιλικά! ~~ ∫uℂρЭ ℝ0υĜe 20:37, 8 Φεβρουαρίου 2018 (UTC)
replies: text: :::::Τέλεια, και με σώζεις με την άμεση απάντηση επειδή πρέπει να φύγω άμεσα! Αν δεν σε πειράζει επανέφερέ το εσύ ή άστο και θα το δω αργότερα Esslet (συζήτηση) 20:41, 8 Φεβρουαρίου 2018 (UTC)
replies: text: ::::::Το να φτιάξεις μια κατηγορία είναι απλό. Απλά δημιουργείς μια σελίδα με πρόθεμα Κατηγορία και μέσα αν θες να είναι κρυφή βάζεις το , και κυρίως βάζεις σε ποια κατηγορία θα είναι υποκατηγορία η κατηγορία που έφτιαξες. Κοίτα αυτήν που έφτιαξα! Να 'σαι καλά! ~~ ∫uℂρЭ ℝ0υĜe 20:44, 8 Φεβρουαρίου 2018 (UTC)
replies: text: :::::::Σε ευχαριστώ για την επαναφορά! Για τις κατηγορίες, γενικά έμαθα πρόσφατα πώς να δημιουργώ μία, αυτό με την κρυφή δεν ήξερα απλώς, σε ευχαριστώ για τις πληροφορίες, μόλις είδα και αυτή που έφτιαξες. Τα ξαναλέμε λοιπόν, χάρηκα! Esslet (συζήτηση) 00:12, 9 Φεβρουαρίου 2018 (UTC)
thread_title:  Συζήτηση από Αγορά